A Bizottság 92/97/EK rendelete

(1997. január 20.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2493/96/EK bizottsági rendelettel [1] módosított, a vám- és a statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a kettős rendszerekre és a textiltermékek Közösségbe történő importja kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelet rendelkezéseinek meg nem felelő kötelező érvényű tarifális felvilágosításokra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 12. cikke (6) bekezdésének rendelkezéseivel összhangban a jogosult még 60 napig hivatkozhasson;

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

A kettős ellenőrzési rendszerekre és a textiltermékek Közösségbe történő importja kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett, e rendelet rendelkezéseinek többé meg nem felelő kötelező érvényű tarifális felvilágosításra 2913/92/EGK tanácsi rendelet 12. cikke (6) bekezdésének rendelkezéseivel összhangban még 60 napig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. január 20-án.

a Bizottság részéről

Mario Monti

a Bizottság tagja

[1] HL L 338., 1996.12.28., 27. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

1. | 2. | 3. |

1.Ruhanemű, anyagában színezett, vastag, kötött anyagból (100 % poliészter), öltéssűrűsége bármely egyenes irányban centiméterenként átlagosan legfeljebb 10 öltésszem, egyenes szabású, ívelt szegésvonallal, a test felső részét a csípőig fedi.A ruhanemű ujja hosszú, kézelős, galléros és elöl végig balról jobbra gombolódik.Az elején a mell vonalában rávarrott zsebe is van.(Kardigánhoz hasonló ruhanemű)(Lásd az 551. sz. fényképet.) | 61103091 | A besorolást a Kombinált Nómenklatúra 1. és 6. általános értelmezési szabályainak rendelkezései, a 61. árucsoporthoz fűzött 4. és 9. megjegyzés, valamint a 6110, a 611030 és a 61103091 KN-kód megfogalmazása határozza meg. A ruhanemű 6105 KN-kód alá történő besorolása kizárt, mert egyenes irányban centiméterenként kevesebb mint 10 öltésszem található. |

2.Könnyű, laza szabású, ujjatlan ruhanemű vászonkötésű szövetből (100 % pamut), a test alsó és felső részét egészen a bokáig nyúlóan fedi (körülbelül 122 cm hosszú).Az elején magas szabású nyakkivágása van, végig jobbról balra gombolódik, a derékvonal alatt rávarrott zsebek vannak.A ruhaneműnek oldalsó hasítékai vannak, amelyek 4,5 cm-rel a derékvonal alatt kezdődnek, és körülbelül 73 cm hosszúak. A mell vonalánál az elejére és a zsebekre mintákat hímeztek. A derékvonalára hátul ugyanabból az anyagból két szalagot varrtak, amelyek megköthetők.(Női ruha)(Lásd az 548. sz. fényképet.) | 62044200 | A besorolást a Kombinált Nómenklatúra 1. és 6. általános értelmezési szabályainak rendelkezései, valamint a 6204 és a 62044200 KN-kód megfogalmazása határozza meg. Lásd még a 62044100-62044990 KN-kód magyarázó megjegyzéseit. Az általános megjelenés, és különösen a hossz miatt a ruhaneműt női ruhának kell tekinteni az oldalsó hasítékok ellenére is. |

3.Súrolószivacs, paralelogramma alapú hasáb alakú (14 × 9 × 5 cm), amely kötött szizállal bevont műanyag szivacsból áll, felakasztás céljára szolgáló füllel. A test masszírozására használják.(Piperecikk)(Lásd az 549. sz. fényképet.) | 63029900 | A besorolást a Kombinált Nómenklatúra 1., 3. b) és 6. általános értelmezési szabályainak rendelkezései, valamint a 6302 és a 63029900 KN-kód megfogalmazása határozza meg. Lásd még a Harmonizált Rendszerben a 6302 vámtarifaszám magyarázó megjegyzéseit. |

4.Súrolópárna, amely az egyik oldalon kötött szizállal, a másik oldalon kötött frottíranyaggal (pamut) bevont műanyag szivacsból áll. A test masszírozására használják. Gumírozott szalaggal lehet a kézre erősíteni.(Piperecikk)(Lásd az 552. sz. fényképet.) | 63029900 | A besorolást a Kombinált Nómenklatúra 1., 3. b) és 6. általános értelmezési szabályainak rendelkezései, a XI. áruosztályhoz fűzött 2. A) megjegyzés, valamint a 6302 és a 63029900 KN-kód megfogalmazása határozza meg. Lásd még a Harmonizált Rendszerben a 6302 tarifaszám magyarázó megjegyzéseit. |

5.Súrolószalag (60 × 12 × 2 cm), amely kötött ramiból (tömegében ez van túlsúlyban) és pamutból áll, közöttük műanyag szivacs réteggel. A test masszírozására használják. A szalag mindkét végén a használatot lehetővé tevő textilzsineg van.(Piperecikk)(Lásd az 553. sz. fényképet.) | 63029900 | A besorolást a Kombinált Nómenklatúra 1., 3. b) és 6. általános értelmezési szabályainak rendelkezései, a XI. áruosztályhoz fűzött 2. A) megjegyzés, valamint a 6302 és a 63029900 KN-kód megfogalmazása határozza meg. Lásd még a Harmonizált Rendszerben a 6302 tarifaszám magyarázó megjegyzéseit. |

+++++ TIFF +++++

|

--------------------------------------------------